19 Ge dikgwedi di dutše di feta, khutšo ya Hanna ya monagano e ile ya feleletša ka go mo tlišetša lethabo le legolo kudu. O be a imile! Le ge a be a thabile, Hanna le ka mohla ga se a ka a lebala moo tšhegofatšo yeo e tšwago gona. Ge ngwana wa gagwe wa mošemanyana a belegwe, o ile a kgetha go mo reela leina la Samuele, leo le bolelago gore “Leina la Modimo,” e bile go molaleng gore le šupa taba ya go bitša leina la Modimo, bjalo ka ge Hanna a ile a dira. Ngwageng woo, ga se a ya le Elikana gotee le lapa ka moka Shilo. O ile a dula gae nywaga e meraro le ngwana wa gagwe go fihlela a tshwele. Ke moka o ile a itokišeletša letšatši leo ka lona a bego a tla kgaogana le morwa wa gagwe yo a rategago. 10. Ke eng se se tla thusang gore botshelo jwa lelapa bo tlise kagiso le boitumelo?